Varsinais-Suomen ja Satakunnan palvelupisteet

Tietotuote sisältää Varsinais-Suomen ja Satakunnan alueiden julkisen (Palvelutietovaranto) ja yksityisen sektorin (OpenStreetMap) palvelujen sijainnit ja niiden ominaisuustiedot. Palvelupisteiden keruu palvelupistetietokantaan tapahtuu automaattisesti rajapintapalvelujen kautta, hyödyntäen avoimen lähdekoodin teknologiaa kuten PostgreSQL-/PostGIS-tietokantaympäristöä ja GeoServer-ohjelmistoa.

Tietolähteet: OpenStreetMap (OSM) on yksi maailman suurimpia karttapalveluita. OSM on avoin karttapalvelu ja sen pohjadata on avoimesti kenen tahansa käytettävissä. Palvelutietovaranto (PTV) sisältää sijainti- ja muuta tietoa Suomen julkishallinnon tarjoamista palveluista. PTV:lle on rakennettu ylläpidon prosessit, joiden avulla julkishallinnon tahot tuottavat tietoa PTV:hen.

Tekniset tiedot: Tietokannan geometria on piste. Koordinaatistojärjestelmä on ETRS-TM35FIN (EPSG:3067). Palvelupistetietokanta päivittyy automaattisesti kerran päivässä. Tietoaineisto on saatavissa WMS- ja WFS-palveluna.

Palvelupisteiden ominaisuustiedot (attribuutit): orig_id, id, kohteen_nimi, palvelukohdetyyppi, palvelut, osoite, aukioloajat, verkkosivu, puhelinnumero, sahkoposti, datalahde.

Temaattiset tasot ja palvelukohdetyypit (suluissa tason tekninen nimi): Kaikki palvelukohteet palvelupistetietokannasta (palvelukohteet)

Hallinto- ja pelastuspalvelut (hallinto_ja_pelastuspalvelut) Palvelukohdetyypit: Paloasemat, Kunnanvirastot, Kelan toimipisteet, TE-toimistot ja poliisiasemat

Kasvatus- ja koulutuspalvelut (kasvatus_ja_koulutuspalvelut) Palvelukohdetyypit: Koulut (Perusopetus), Lukiot, Ammatillisen koulutuksen instituutit, Yliopistot, Kansalaisopistot, Muut opistot, Kunnalliset Päiväkodit, Aamu- ja iltapäivätoiminta (perusopetus), Leikkikerhot ja avoimet päiväkodit, Leirikeskukset, Lastenkodit, Nuorisotilat ja -keskukset

Kaupan palvelut ja pankit (kaupan_palvelut_ja_pankit) Palvelukohdetyypit: Apteekit, Pankkiautomaatit, Pankit, Katsastusasema, Postitoimistot, Torit (markkinapaikat), Päivittäistavarakaupan myymälät, Huoltoasemat, Alkot, Erikoistavarakaupat

Liikennepalvelut (liikennepalvelut) Palvelukohdetyypit: Lentokentät, Linja-autoasemat, Rautatieasemat, Satama- ja lauttaterminaalit, Sähköauton latauspisteet

Liikunta- ja hyvinvointipalvelut (liikunta_ja_hyvinvointipalvelut) Palvelukohdetyypit: Kirkot, Kappelit, Seurakuntatalot, Leirikeskukset, Uimahallit, Uimapaikat, Soutu- ja melontakeskukset, Jäähallit, Liikuntasalit ja palloiluhallit, Kuntosalit, Urheilukentät, Stadionit, Moottoriurheiluradat, Nuorisotilat ja -keskukset, Toimintakeskukset, Raviradat ja raviurheilupaikat, Parturikampaamot

Matkailu-, ravintola- ja kulttuuripalvelut (matkailu_ravintola_ja_kulttuuripalvelut) Palvelukohdetyypit: Hotellit, Hostellit, Elokuvateatterit, Museot, Kirjastot, Kirjastoautot, Teatterit, Ravitsemusliikkeet

Terveys- ja sosiaalipalvelut (terveys_ja_sosiaalipalvelut) Palvelukohdetyypit: Apteekit, Sairaalat, Paloasemat, Kunnalliset terveyskeskukset, Sosiaalitoimistot, Neuvolat, Julkiset hammashoitolat, Yksityiset hammaslääkäripalvelut, Kotihoidon yksiköt, Kotisairaanhoidon palveluyksiköt, Yksityiset lääkäripalvelut, Palvelutalot, Ryhmä- ja vanhainkodit, Päihdehuollon yksiköt, Lastenkodit, Kehitysvammahuollon tukiyksiköt, Kotipalvelun yksiköt.

Palvelupistedatasta on saatavilla aikasarja vuosilta 2021-2024. Kukin vuosittainen snapshot kuvaa palvelupisteiden sijainnit ja ominaisuudet kyseisen vuoden lopussa. Tiedostot on nimetty muodossa: Palvelupisteet, kaikki palvelut 31.12.YYYY (aikasarja_YYYY-12-31).

Lisenssi: palvelupistetietokanta hyödyntää OpenStreetMap-aineistoa, minkä takia tietotuotteen käyttö on määritelty Open Database License (ODbL) - ja Creative Commons 0 -lisenssien mukaisesti. Datan käyttö on avoin ja datan hyödyntäjä voi käyttää sitä myös muiden datojen kanssa, mutta tietolähdeviittaukset on tehtävä lopputuotteisiin.

Organization: Varsinais-Suomen liitto